8. ΑΠΟΦΑΣΙΣ ΠΡΩΘΥΠΟΥΡΓΟΥ Αριθ. 253 της 30/30 Απρ. 1977 (ΦΕΚ  Β΄420) Περί τροποποιήσεως των υπ’ αριθ. 8665/2.12.1975 και 721/30.1.1976 Πρωθυπουργικών αποφάσεων και μεταβιβάσεως αρμοδιοτήτων εις τον Υπουργόν Κοινωνικών Υπηρεσιών.  Έχοντες υπόψη: 1)Τας  διατάξεις του Ν. Δ. 572/1970 «περί οργανώσεως, διαρθρώσεως, λειτουργίας των πάσης κατηγορίας Νομικών Προσώπων, Οργανισμών και Επιτροπών εν τη διοικήσει των οποίων μετέχει ο Βασιλεύς ή Μέλος της Βασιλικής Οικογενείας» εν συνδυασμώ προς τας της παρ. 1 του άρθρ. 8 του Νόμ. 51/1975 «περί αναδιοργανώσεως των δημοσίων πολιτικών υπηρεσιών». 2)Την υπ’ αριθ. 8665/2.12.1975 ημετέραν απόφασιν «περί μεταβιβάσεως αρμοδιοτήτων εις τους Υπουργούς Προεδρίας Κυβερνήσεως και Πολιτισμού και Επιστημών».  3)Την υπ’ αριθ. 721/30.1.1976 απόφασιν ημών περί τροποποιήσεως της υπ’ αριθ. 8665/1975 αποφάσεως, αποφασίζομεν: 1)Τροποποιούντες, τας ως άνω υπ’ αριθ. 8665/1975 και 721/1976 ημετέρας αποφάσεις, μεταβιβάζομεν εις τον Υπουργόν Κοινωνικών Υπηρεσιών  την κατ’ άρθρ. 8 του Νόμ. 51/1975 αρμοδιότητα ημών την αναγομένην εις την εποπτείαν και τον έλεγχον  επί των οργανισμών και ιδρυμάτων του Ν.Δ.572/1970, καθ’ όσον αφορά: α) Το θεραπευτήριον «Ο Ευαγγελισμός», β) το Νοσοκομείον Ατυχημάτων και Αποκαταστάσεως Τραυματιών και Αναπήρων «ο Απόστολος Παύλος» και γ) το Νοσοκομείον Παίδων «η Αγία Σοφία».  Εξακολουθούν ισχύουσαι αι τροποποιούμεναι, ως άνω, προηγούμεναι αποφάσεις ημών καθ’ όσον αφορά την μεταβίβασιν της αρμοδιότητος εποπτείας και ελέγχου: α) επί του Εθνικού Ιδρύματος «ο Βασιλεύς Παύλος» εις τον Υπουργόν Προεδρίας Κυβερνήσεως, β)επί του Εθνικού Ιδρύματος Ερευνών (Ν.Δ. 61/1974) εις τον Υπουργόν Πολιτισμού και Επιστημών, γ) επί του Εθνικού Οργανισμού Προνοίας (ΕΟΠ) εις τον Υπουργόν Κοινωνικών Υπηρεσιών και δ) επί του Κέντρου Ψυχικής Υγιεινής και Ερευνών και επί του Κέντρου Βρεφών « η Μητέρα» εις τον Υφυπουργόν Προεδρίας Κυβερνήσεως Αχιλλέα Καραμανλήν.  Η παρούσα δημοσιευθήτω δια της Εφημερίδος της Κυβερνήσεως, αφ’ ής και άρχεται η ισχύς της.  